burgasdotpro/wikipedia huggingface dataset:
Etela Sapáriová

Grófka Etela Sapáriová (staršie: "Etela Szapáryová"; ; latinsko-maďarské prídomky: "de Szapár, Muraszombat et Széchy-Sziget"; * 26. september 1798, Šopron† 10. november 1876, Viničky) bola uhorská šľachtičná, členka starého šľachtického rodu Sapáriovcov. Bola druhorodená dcéra grófa Petra Sapáriho a grófky Júlie Čákiovej.
Rodina.
Vydala sa za grófa Karola Andrášiho v Betliari v roku 1809. Mali štyri deti:
Etela Sapáriová sa zdržiavala na zámku Letenye, postavenom jej otcom Petrom Sapárim. Kaštieľ sa stal majetkom Andrášiovcov ako súčasť jej vena. Dnes funguje ako komunitné centrum.
Je pochovaná v Andrášiovskom mauzóleu v Trebišove. Jej sarkofág je uložený v krypte.
Karol Andráši

Gróf Karol Andráši zo Sâncrăieni a Krásnej Hôrky (staršie: "Karol Andrássy"; * 29. február 1792, Bratislava – † 22. august 1845, Brusel) bol uhorský politik, poslanec Gemersko-Malohontskej stolice v Uhorskom sneme v rokoch 1839 a 1844.
Rodina.
Jeho rodičmi boli gróf Jozef Andráši (1762-1834) - vojenský dôstojník a grófka Walburga Čákiová z Cheresigu a Adrianu (1770-1797). Jeho manželkou bola grófka Etela Sapáriová, s ktorou sa oženil v roku 1809 v Betliari. 
Mali štyri deti:
Spartathlon

Spartathlon je ultramaratónsky beh na vzdialenosť 246 kilometrov. Od roku 1983 sa vždy v septembri behá v Grécku medzi Aténami a Spartou.
Myšlienka vzniku.
Tieto preteky sa konajú na počesť bežca Feidippida, aténskeho posla. Ten je známy predovšetkým ako bežec nesúci zprávu o víťazstve Aténčanov nad Peržanmi pri Maratóne do asi vzdialenych Atén, kde údajne po vyčerpávajúcom behu zemrel. Historik Herodotos, ktorý žil v 5. storočí pred Kr., teda nedlho po bitke pri Maratóne, sa však o tejto udalosti nezmieňuje.
Píše naopak o tom, že Feidippides bol v roku 490 pred Kr. vyslaný do Sparty, aby ich požiadal o pomoc v boji proti Peržanom. Feidippides podľa neho dorazil do Sparty deň potom, čo opustil Atény. Na základe tohto tvrdenia sa do Grécka v roku 1982 vydalo päť príslušníkov britskej Royal Air Force, aby preskúmali, či je možné za deň a pol túto trasu o vzdialenosti takmer zvládnuť. Trom z nich sa to podarilo v časoch medzi 34 a 39 hodinami. Nasledujúceho roku sa konal prvý Spartathlon.
Požiadavky na bežcov.
Záujemci o účasť v behu musia spĺňať aspoň jednu z nasledujúcich požiadaviek:
Počet pretekárov na štarte sa kvôli veľkému záujmu obmedzuje žrebovaním. Pokiaľ má však pretekár aspoň o 20% vyššiu výkonnosť, je prijatý automaticky bez žrebovania.
Slovenskí pretekári.
Slovensko malo donedávna len troch zástupcov tohto behu. Boli to Ján Fazekaš, Alexander Bögi a Milan Furín. V roku 2009 k nim pribudol štvrtý zástupca Slavomír Lindvai z košického klubu "PBaH Titus Košice". Rodák z Malej Idy skončil na 10. mieste, keď túto trať zvládol za 27 hodín, 16 minút a 10 sekúnd. Slovenské maximum Furína zlepšil o 1:35:27 hod.
Štefan Andráši (generál)

Barón Štefan Andráši (staršie: Andrássy de Csíkszentkirály et Krasznahorka ; * 1650 – † 1720) bol kurucký generál a uhorský šľachtic, príslušník rodu Andrášiоvcov. 
Bol prívržencom Imricha Tököliho v osemdesiatych rokoch 17. teho storočia, neskôr Františka II. Rákóciho v novembri 1703 počas Rákociho stavovského povstania. Stal sa veliteľom kuruckej armády v oblasti medzi Dunajom a Tisou.
Počas stavovských povstaní Františka II. Rákociho už ako vydatá, bola jeho milenkou Juliana Korponaiová-Géciová - známa ako levočská biela pani. Štefan Andráši bol už v tom čase vdovec.
Andráši sa zúčastnil bitky pri Győrvári v dňoch 6. až 7. júna 1706. Stal sa generálom Dolného Uhorska na jeseň roku 1707. Kapituloval pred cisárskym generálom Löffelholzom počas obliehania Levoče 13. februára 1710. Neskôr sa pripojil k rakúskej armáde (stal sa labancom). Založil rodovú vetvu z Betliara (de Betlér) kde vybudoval aj rodinné sídlo.
Jeho mladším bratom bol Juraj Andráši – kurucký generál, zakladateľ monockej vetvy (de Monok) andrášiovského rodu.
Aladár Andráši

Gróf Aladár Andráši zo Sâncrăieni a Krásnej Hôrky (staršie: "Aladár Andrássy", latinsko-maďarské prídomky: "de Csíkszentkirály et Krasznahorka"; * 17. február 1827, Košice – † 2. apríl 1903, Budapešť) bol uhorský vojak a politik.
Podieľal sa na Uhorskej revolúcii z roku 1848, ktorá slúži ako pomocník generálporučíka Jozefa Bema. Po porážke žil v emigrácii. Vrátil sa v roku 1865. Stal sa županom Gemersko-Malohontskej stolice. Bol členom Uhorského snemu. Andráši bol členom rádu Zlatého Rúna.
Rodina.
Jeho otcom bol gróf Karol Andráši (1792 – 1845) a matkou grófka Etela Sapáriová z Murskej Soboty (maď. Szápáry de Muraszombat; 1798 – 1876). Jeho mladším bratom bol Július Andráši - uhorský premiér a minister zahraničných vecí Rakúsko-Uhorska a Emanuel Andráši - uhorský maliar, karikaturista, zberateľ, cestovateľ, politik. Jeho manželkou bola barónka Leontina Wenckheim de Wenckheim (1841 – 1921).
Ožvoldíkova ulica (Bratislava)

Ožvoldíkova ulica je ulica v Bratislave, mestská časť Dúbravka. Pomenovaná je po Karolovi Ožvoldíkovi, partizánovi a vznikla v polovici sedemdesiatych rokov pri výstavbe sídliska.
Poloha.
Nachádza sa na severozápade Dúbravky, neďaleko Saratovskej ulice. Je to slepá ulica a ústi do ulici Pri kríži.
Objekty.
Na Ožvoldíkovej 15 sa nachádza 4-triedna materská škola. Za Ožvoldíkovou ulicou sa nachádza ZŠ Pri kríži. Na ulici sa nachádza 384 bytov, z toho takmer 320 v šiestich trinásť-poschodových panelákoch.
Nejedlého ulica (Bratislava)

Nejedlého ulica je ulica v Bratislave, Dúbravke. Vznikla v roku 1975 pri výstavbe panelového sídliska. Pomenovaná je po Zdeněkovi Nejedlom, českom historikovi a politikovi.
Poloha a objekty.
Nejedlého ulica sa nachádza na severe Dúbravky, v miestnej časti Podvornice. Tiahne sa od Drobného ulice naprieč podstatnou časťou sídliska, až do modernej časti, kde ústi do ulici Na vrátkach. Nachádza sa v tesnej blízkosti Saratovskej ulice a má veľmi dobré dopravné vybavenie.
Na ulici sa nachádza niekoľko známych objektov:
Galbavého ulica (Bratislava)

Galbavého ulica je ulica v Bratislave, v mestskej časti Dúbravka. Vznikla v rokoch 1974 – 1975 pri výstavbe sídliska.
Poloha a byty.
Galbavého ulica sa nachádza v južnej časti Dúbravky, v blízkosti Ulice Mikuláša Schneidera-Trnavského. V susedstve sa nachádzajú MŠ Švantnerova a ZŠ Sokolíkova. Za Galbavého ulicou je malý parčík, ktorý sa tiahne po Koprivnickú ulicu. 
Na ulici sa nachádza 362 bytov v troch dvanásť-poschodových bytovkách. Ide o jednu z najhustejšie osídlených dúbravských ulíc.
Yiannis Kouros

Yiannis Kouros (Γιάννης Κούρος, * 13. február 1956, Tripoli) je grécky ultramaratónec, básnik a pesničkár, žijúci od roku 1990 v austrálskom Melbourne.
V roku 1982 vytvoril osobný rekord v maratóne 2 hodiny 25 minút, potom sa špecializoval na extrémne dlhé trate. V roku 1984 vyhral šesťdenné preteky v New Yorku, keď zabehol 1022,8 km, čím prekonal rekord platný od roku 1888. Je štvornásobným víťazom Spartathlonu (1983, 1984, 1986 a 1990) a držiteľom traťového rekordu časom 20 hodín 25 minút (ako spomína, v Sparte vtedy očakávali prvých pretekárov okolo desiatej hodine dopoludnia; Kouros dobehol už o piatej a musel rozhodcov zobudiť, aby zaznamenali jeho výkon). Päťkrát vyhral 875 km dlhé preteky Sydney—Melbourne (1985, 1987, 1988, 1989, 1990). V roku 1988 sa stal majstrom sveta v pretekoch na tisíc míl (1609 km). V roku 2002 vyhral 197 km dlhé preteky Békéscsaba—Arad—Békéscsaba. Je držiteľom svetového rekordu v dvadsaťštyrihodinovom behu (303,5 km) a v behu na 1000 km (5 dní 16 hodín 17 minút).
Vydal zbierku poézie a autobiografickú knihu "Šesťdenné preteky storočia".
Júlia Májeková

Júlia Májeková (* 27. december 1919, Viedeň – † 30. január 1991, Bratislava) bola prvou prekladateľkou diel z holandskej a flámskej literatúry do slovenčiny, redaktorkou vo vydavateľstve Tatran a Lúč.
Životopis.
Júlia Májeková študovala počas rokov 19301938 na gymnáziu v Ružomberku, od roku 1939 do roku 1944 získavala vzdelanie na Filozofickej fakulte Slovenskej univerzity v Bratislave (dnešná UK), odbor slovenský a nemecký jazyk. Počas štúdia získala ročné štipendium na štúdium v Nemecku, takže v rokoch 19421943 sa venovala germanistike na univerzite v Lipsku. Chcela byť učiteľkou a po úspešnom ukončení štúdia pracovala dva roky ako učiteľka na obchodnej akadémii v Martine, no v roku 1947 začala postgraduálne štúdium nederlandistiky na univerzite v Leidene. Od roku 1949 pracovala ako redaktorka vo vydavateľstve Tatran. Po odchode do dôchodku v roku 1977 spolupracovala s vydavateľstvom Lúč ako lektorka a jazyková redaktorka.
Prekladateľská tvorba.
Zaujímavosťou je, že Júlia Májeková mala iba jazykovedné vzdelanie, nie prekladateľské. Už počas štúdia na vysokej škole preložila pár diel z nemeckého jazyka do slovenského, v poslednom ročníku dostala ponuku na preklad diela od flámskeho autora Ernesta Claesa „Herman Coene“. Počas svojho života preložila 19 diel z nemeckého jazyka, 28 diel diel z holandského jazyka, zopár rozhlasových hier, v "Revue svetovej literatúry" boli uverejnené jej krátke preklady. Je autorkou viacerých doslovov a štúdií k preloženým dielam a taktiež kapitoly "Nizozemská literatúra" v Dejinách svetovej literatúry. Taktiež zostavila heslá holandských a flámskych autorov v Malej encyklopédii spisovateľov sveta. V tomto období bola jedinou slovenskou prekladateľkou z holandčiny do slovenčiny, neskôr ju nahradil Adam Bžoch.
Ocenenia.
V roku 1974 získala Cenu Jána Hollého za preklad "Bohovia sa vracajú", v roku 1978 vyhrala cenu Martinus Nijhoffprijs voor Vertalingen. Žiaľ si ju nemohla prevziať priamo v Holandsku, ale len v Prahe. Správa poroty sa o jej prekladoch vyjadrila, že majú svedomitý prístup nielen k originálu ale i k prekladu a taktiež optimálne narába s cieľovým jazykom.
Emil Dežőfi

Gróf Emil Dežőfi (maď. "Dessewffy Emil"; latinsko-maďarský prídomok: "de Csernek et Tarkeő"; * 24. február 1814, Prešov – † 10. január 1866, Bratislava) bol uhorský konzervatívny politik, vodca Konzervatívnej strany, ktorý pôsobil ako predseda Uhorskej akadémie vied od roku 1855 až do svojej smrti.
Život.
Bol tretím synom grófa Jozefa Dežőfiho a grófky Eleonóry Stáraiovej. Vzdelanie nadobudol predovšetkým v Košiciach, kam sa jeho rodičia presťahovali. Jeho manželkou bola barónka Paulína Weckenheim s ktorou mali 4 deti (dcéry Serafína, Blanka, Valéria a syn Aurel).
Mal veľký zmysel pre latinčinu: vo veku 13 rokov prekladal Cicera do maďarčiny; jeho obľúbenými predmetmi boli spoločenské vedy. Jeho rodičovský dom bol hojne navštevovaný rôznymi uhorskými spisovateľmi a osobnosťami spoločenského a politického života, čo ho prirodzene ovplyvňovalo pri ďalšom štúdiu.
Po ukončení školskej dochádzky začal veľa cestovať s cieľom rozšíriť si rozhľad predovšetkým po rôznych európskych krajinách, až sa nakoniec usadil na panstve svojho otca v Büdszentmihály v Saboločskej stolici.
V roku 1861 bol zvolený do uhorského snemu, za volebný okrsok Prešporok ako člen Adresnej strany.
Pri kríži (Bratislava)

Ulica Pri kríži je ulica v Bratislave, v mestskej časti Dúbravka. Ide o významnú cestnú komunikáciu severozápadnej Dúbravky. Vznikla v roku 1975. Do roku 1992 sa nazývala Krajňákova ulica.
Poloha.
Ulica Pri kríži sa nachádza na severe Dúbravky, pri zakončení sídliska. Začína v dedinskej časti Dúbravky, v sídliskovej časti zabočuje na východ, kde vyúsťuje do Saratovskej ulice. 
Objekty.
Od roku 1976 slúži svojmu účelu základná škola na adrese Pri kríži 11. Jedná sa o najväčšiu školu v Dúbravke a o tretiu najväčšiu školu v okrese Bratislava IV. V rovnakom období tu vznikla aj materská škola. Na ulici sa ešte nachádza futbalový štadión a dom dôchodcov. Ulicu tvorí panelová zástavba zo 70. a 80. rokov 20. storočia.
Majstrovstvá sveta v ľadovom hokeji 2017 – II. divízia

Majstrovstvá sveta v ľadovom hokeji 2017 – II. divízia boli dva hokejové turnaje tretej najvyššej kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. V II. divízii hralo 12 mužstiev vo dvoch výkonnostných skupinách.
II. A divízia.
Turnaj II. A divízie sa hral v Galaci v Rumunsku od 3. do 9. apríla 2017.
II. B divízia.
Turnaj II. B divízie sa hral v Aucklande na Novom Zélande od 4. do 10. apríla 2017.
Ján Hadik

Ján Hadik (staršie aj: Ján Hadík) môže byť:
Orkán Herwart

Herwart bola cyklóna, ktorá 29. októbra 2017 zasiahla Strednú Európu so silou orkánu. 
Na území Slovenska boli najsilnejšie nárazy vetra zaznamenané v nitrianskej mestskej časti Janíkovce (126 km/h) a v Nitre (124 km/h), na Hornej Orave (108 km/h) a na bratislavskom letisku (107 km/h). Rýchlosť vetra v horských polohách dosiahol maximum 162 km/h na Chopku.
V českých Krkonošiach boli zaznamenané na Lučnej búde nárazy vetra s rýchlosťou 182 km/h., na nemeckom Fichtelbergu 176 km/h.
Orkán si vyžiadal 10 obetí na životoch, 4 v Nemecku, 2 v Poľsku a 4 v Česku.
Majstrovstvá sveta v ľadovom hokeji 2017 – III. divízia

Majstrovstvá sveta v ľadovom hokeji 2017 – III. divízia bol hokejový turnaj štvrtej (najnižšej) kategórie v rámci Majstrovstiev sveta v ľadovom hokeji, ktoré každoročne organizuje Medzinárodná hokejová federácia. Mužstvá boli rozdelené do dvoch skupín so 4 účastníkmi, avšak Bosna a Hercegovina sa odhlásila a všetky jej zápasy boli skontumované 0:5. Prvé dva tímy z každej skupiny postúpili do semifinále, ostatné tímy hrali play-off o 5.–7. miesto. Turnaj III. divízie MS 2017 sa hral v Sofii v Bulharsku od 10. do 16. apríla 2017.
Dežőfi

Dežőfi (staršie: "Dessewffy") môže byť:
Majstrovstvá sveta v ľadovom hokeji žien do 18 rokov 2017

Majstrovstvá sveta v ľadovom hokeji žien do 18 rokov 2017 boli desiate majstrovstvá sveta v ľadovom hokeji žien do 18 rokov. Konali sa v Zlíne a Přerove v Česku od 7. do 14. januára 2017. Desiatykrát v rade sa vo finále stretli a . Zlato obhájili hokejistky USA.
O udržanie.
" vyhralo 2:0 na zápasy a udržalo sa. zostupuje do I. A divízie a v Top divízii ho nahradí ."
Nižšie divízie.
I. A divízia.
Turnaj I. A divízie MS 2017 sa hral v Budapešti v Maďarsku od 8. do 14. januára 2017.
I. B divízia.
Turnaj I. B divízie MS 2017 sa hral v Katoviciach v Poľsku od 8. do 14. januára 2017.
Kvalifikácia I. B divízie.
Kvalifikácia I. B divízie v rámci MS 2017 sa hrala v San Sebastiáne v Španielsku od 26. do 29. januára 2017.
Majstrovstvá Afriky vo volejbale mužov 2017

Majstrovstvá Afriky vo volejbale mužov 2017 bol v poradí 21. turnaj majstrovstiev Afriky vo volejbale mužov, ktoré organizuje Africká volejbalová konfederácia (CAVB). Konal sa v dňoch od 22.29. októbra 2017 v Káhire, v Egypte, za účasti rekordných 14 tímov. Nováčikmi podujatia boli družstvá Čadu a Nigeru. Pôvodne sa prihlásilo 17 tímov, ale družstvá Kapverd, Konga a Zambie sa z turnaja odhlásili. Egypt bol organizátorom afrického šampionátu mužov ôsmykrát, predtým hostil toto podujatie v rokoch 1971, 1983, 1991, 1999, 2003 a 2005 a 2015, z toho siedmykrát práve v Káhire. Zápasy sa hrali v Cairo Stadium Indoor Halls Complex, ktorý bol vybudovaný pre potreby Afrických hier 1991 a obsahuje 4 haly. Svoj deviaty titul, 14 rokov od posledného, získalo , ktoré vo finálovom stretnutí zvíťazilo nad obhajcom prvenstva a zároveň domácim družstvo z . 
Majstrovstvá zároveň slúžili ako kvalifikácia afrických družstiev na Majstrovstvá sveta 2018 v Taliansku a Bulharsku. Kvalifikovali sa na ne 3 najlepšie družstvá.
Kvalifikácia.
Pozn.: V zátvorke je uvedené aktuálne postavenie v medzinárodnom rebríčku FIVB k júlu 2017.
Výsledky.
Základné skupiny.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Skupina D.
&lt;br&gt;
Adam Bžoch

Prof. Mgr. Adam Bžoch, CSc. (* 22. marec 1966, Bratislava) je slovenský literárny vedec, germanista a v súčasnosti najaktívnejší prekladateľ nizozemskej literatúry na Slovensku.
Životopis.
Narodil sa 22. marca 1966 v Bratislave ako druhé z dvoch detí literárneho kritika, publicistu a prekladateľa Jozefa Bžocha a redaktorky a prekladateľky Perly Bžochovej. Prekladateľstvu sa venuje aj jeho staršia sestra Jana Bžochová-Wild.
Študoval na gymnáziách v Bratislave a v Banskej Štiavnici. Po skončení gymnázia študoval germanistiku a nederlandistiku na Univerzite Karola Marxa v Lipsku (19841989). Od roku 1989 pracoval ako vedecký ašpirant v Ústave svetovej literatúry SAV v Bratislave, kde od roku 1996 pôsobí ako vedecký pracovník. Bol redaktorom mesačníka Tvorba T (19901991), Slovenské pohľady (19911993), externým redaktorom prílohy SME v strednej Európe a šéfredaktorom časopisu Studia Slavica (1999).
V roku 1995 obhájil dizertačnú prácu na tému "Walter Benjamin a reflexia estetickej moderny". V rokoch 19961999 prednášal dejiny nizozemskej literatúry 20. storočia a viedol prekladový seminár z nizozemskej literatúry na Katedre germanistiky a nordistiky Filozofickej fakulty Univerzity Komenského v Bratislave. V roku 2002 sa spolupodieľal na založení lektorátu holandského jazyka pri Katedre germanistiky Filozofickej fakulty Katolíckej univerzity v Ružomberku existujúceho dodnes. V súčasnosti pôsobí na spomínanej Katedre a je riaditeľom Ústavu svetovej literatúry SAV.
Prekladateľská činnosť.
Adam Bžoch sa zaoberá prekladom z nemeckého a holandského jazyka. Z holandčiny začal prekladať po smrti jeho predchodkyne Júlie Májekovej v období, keď pracoval ako vedecký ašpirant SAV v Bratislave. Prekladá diela prevažne zo severonizozemskej literatúry, pričom jeho obľúbené obdobie je medzivojnové obdobie, čo vyplýva aj z jeho doterajších preložených diel. Je autorom prekladu jedného z najznámejších, najčítanejších a najprekladanejších diel, pôvodne po holandsky písaného "Denníka Anny Frankovej", za ktorý získal Cenu Jána Hollého (1997). Na svojom konte má aj množstvo prekladov diel známych holandských spisovateľov ako je Johan Huizinga, Ferdinand Bordewijk, Harry Mulisch, Jan Wolkers, Louis Couperus a iní. Adam Bžoch prekladal diela výlučne holandských autorov, nie flámskych (z „osobných dôvodov“), no predsa urobil jednu výnimku, keď preložil dielo "Syr" z dielne flámskeho spisovateľa Willema Elsschota, ktorý je skôr atypickým flámskym spisovateľom a dá sa povedať, že tematikou a žánrami svojich diel je bližší skôr severonizozemským autorom. 
Ocenenia.
Získal tiež tri knižné prémie Literárneho fondu – za rok 2002 za preklad diela "Kultúra a kríza" (Johan Huizinga), za rok 2006 za preklad diela "Objavenie neba" (Harry Mulish, Slovart) a za rok 2011 za preklad diela "Turecký med" (Jan Wolkers, Slovart).
Zoznam poslancov Bratislavského samosprávneho kraja (2017 – 2022)

Toto je zoznam poslancov Bratislavského samosprávneho kraja v rokoch 2017 – 2022.
Bachledova štrbina

Bachledova štrbina (, , ) je výrazná depresia v hlavnej osi rázsochy medzi Pyšným štítom a Pyšnou vežičkou vo Vysokých Tatrách. Na južnú stranu sa z nej spúšťa dlhý Bachledov žľab ().
Názov.
Jan Fischer, Michał Siedlecki a Józef Gąsienica Gładczan, boli prvými známymi horolezcami, ktorí prešli touto štrbinou 24. augusta 1893. Viedol ich známy zakopanský kráľ horských vodcov Klemens Bachleda. Poliaci nazvali štrbinu podľa jeho krstného mena.
Prvý zimný výstup.
Prvý zimný prechod štrbinou urobili 27. decembra 1924 Poliaci Wanda Czarnocka a Adam Karpiński.
Turistika.
Bachledova štrbina nie je prístupná pre turistov. Je však vyhľadávaná skialpinistami.
Zoznam poslancov mestského zastupiteľstva Bratislavy

Toto je zoznam článkov so zoznamami poslancov mestského zastupiteľstva Bratislavy.
Barania priehyba

Barania priehyba () je sedlo medzi Vyšnou Baraňou strážnicou (takmer pri jej vrchole) a nižším severozápadným vrcholom Baraních rohov vo Vysokých Tatrách. Jej severovýchodné zrázy spadajú do Baranej kotliny - horného poschodia Veľkej Zmrzlej doliny a na juhovýchode do Malej Studenej doliny.
Názov.
Vyplýva zo susedstva s ostatnými útvarmi súvisiacimi s Baraními rohami.
Turistika.
Barania priehyba nie je pre turistov prístupná.
Zoznam poslancov mestského zastupiteľstva Bratislavy (2014 – 2018)

Toto je zoznam poslancov mestského zastupiteľstva Bratislavy vo volebnom období 20142018.
Zoznam členov mestskej rady.
Mestská rada sa skladá z námestníkov primátora, starostov všetkých mestských častí a ďalších členov do počtu 10, ktorých volí mestské zastupiteľstvo zo svojich poslancov na celé funkčné obdobie.
Manželstvo rovnakého pohlavia

Manželstvo rovnakého pohlavia (tiež známe ako homosexuálne manželstvo) je manželstvo medzi ľuďmi rovnakého pohlavia, a to v sekulárnom, či náboženskom kontexte. Pojmom rovnosť manželstva sa myslí právna rovnocennosť manželstva rovnakého a opačného pohlavia.
Na konci 20. storočia sa manželské obrady párov rovnakého pohlavia bez právneho uznania stali čoraz bežnejšie. Prvý zákon ustanovujúci manželstvo ľudí rovnakého pohlavia v modernej dobe bol prijatý v roku 2001 v Holandsku. K 1. Januáru 2019 je manželstvo rovnakého pohlavia právne uznané (celoštátne alebo v niektorých častiach) v nasledujúcich krajinách: Argentína, Austrália, Belgicko, Brazília, Dánsko, Fínsko, Francúzsko, Holandsko, Island, Írsko, Juhoafrická republika, Kanada, Kolumbia, Kostarika, Luxembursko, Malta, Mexiko, Nemecko, Nový Zéland, Nórsko, Portugalsko, Rakúsko, Spojené Kráľovstvo, Spojené Štáty, Španielsko, Švédsko, Taiwan a Uruguaj. Okrem toho, Arménsko, Estónsko a Izrael uznávajú manželstvá párov rovnakého pohlavia platne uzatvorené v iných krajinách. Verejné mienky ukazujú nárast podpory pre právne uznanie manželstva rovnakého pohlavia v Austrálii a Oceánii, severnej a južnej Amerike a väčšine západnej Európy.
Externé odkazy.
Bažant pásavý

Bažant pásavý ("Syrmaticus ellioti") je vták z čeľade bažantovité. Je pôvodom z juhovýchodnej Ázie, ide o veľký druh bažanta.
Bažant strieborný

Bažant strieborný ("Lophura nycthemera") je druh vtáka z čeľade bažantovité. Obýva lesy, najmä v horách juhovýchodnej Ázii. Introdukovaný je aj v USA. Samec je čiernobiely, samica hnedá. Majú červenú tvár a nohy. Často sa chovajú v zajatí.
Zoznam častí seriálu Game of Thrones

Game of Thrones je americký fantasy televízny seriál. Vysielal sa od 17. apríla 2011 do 19. mája 2019 na HBO. Spolu bolo odvysielaných 73 častí v priebehu ôsmych sérií. Seriál je nakrútený podľa knižnej predlohy "Pieseň ľadu a ohňa" od Georga R. R. Martina a jeho tvorcami sú David Benioff a D. B. Weiss.
Majstrovstvá Juhovýchodnej Ázie v tchoukballe 2017

Majstrovstvá Juhovýchodnej Ázie v tchoukballe 2017 bol v poradí 5. turnaj majstrovstiev Juhovýchodnej Ázie v tchoukballe, ktoré organizuje Tchoukballová federácia Juhovýchodnej Ázie (SEATBF). Konal sa v dňoch od 3.5. novembra 2017 v Bangkok, v Thajsku, za účasti 8 mužských a 5 ženských tímov. Nováčikom podujatia bolo ženské družstvo Filipín. Thajsko organizovalo subkontinentálny šampionát druhýkrát, keď predtým hostilo toto podujatie v roku 2013, v meste Phatthajá. Zápasy sa odohrali v dvoch halách arény "Ramkhamhaeng University Gymnasium". V mužskej i ženskej kategórii obhájili tituly družstvá Singapuru.
Modravec červenoboký

Modravec červenoboký (iné názvy: modravec prostý, modravec žltochvostí, modravec žltochvostý, modravec lesný; lat. "Tarsiger cyanurus") je spevavec a patrí do čeľadi muchárovité. Žije v Palearktíde na severe Ázie na západ po Fínsko. Obýva husté porasty vlhkých ihličnatých lesov, kde hniezdi na zemi alebo tesne nad zemou, na 5 - 9 vajíčkach sedí samička. Na zimu odlieta do juhovýchodnej Ázie. Na Slovensku bol pozorovaný 28. mája 1973 povyše Štrbského plesa a odchytený 4. novembra 2017 pri obci Ždiar. Prvé pozorovanie nebolo akceptované Faunistickou komisiou pre nedostatočný popis.
Podľa Medzinárodnej únie na ochranu prírody a prírodných zdrojov modravec červenoboký patrí medzi najmenej ohrozené druhy, celková populácia je stabilná, malá Európska populácia má stúpajúci trend.
Opis.
Modravec červenoboký je veľký asi ako žltochvost domový, má aj podobnú postavu. Samec má modrastý chrbát, plecia, kostrč a chvost. Najtmavšie odtiene modrej má na lícach a bokoch krku. Spodnú časť tela má krémovú, boky žiarivo oranžové. Nad čelom a očami má biely pásik.
Samica má vrchnú časť tela olivovo-hnedú, spodnú časť svetlejšiu. Kostrč i chvost sú modrasté, boky oranžové. Mláďatá sú podobne škvrnité ako mladé červienky obyčajné.
Hlas.
Vábenie znie podobne ako u červienky obyčajnej "tik-tik". Spev začína ticho a stupňuje sa do hlasného, klesajúceho motívu "tri-lí tri-lí" a opäť sa zoslabuje a končí potichu. Spieva cez deň aj v noci, často na vrcholkoch stromov.
Ochrana.
Je zákonom chránený, spoločenská hodnota je 500 € (Vyhláška MŽP č. 170/2021).
S hudbou vesmírnou

S hudbou vesmírnou je slovenská hudobná skupina, ktorá pozostáva z trojice Daniel Kis, Marek Koleno a Sára Polyáková. Skupina bola najskôr známa na Youtube a na slovenskom internete a potom prerazila do slovenských rádií s piesňou „Je nám teplo“ a odvtedy sa začala etablovať na scéne popkultúry.
V mnohých ich videoklipoch vystupujú aj ďalšie známe osobnosti, ktoré nie sú súčasťou skupiny, napríklad Jiří Mádl. Skupina sa rozhodla, že svoje piesne nebude predávať a tak sú všetky voľne dostupné na stiahnutie. Do roku 2022 v skupine bola aj Dominika Morávková, ktorá skupinu opustila pre uprednostnenie svojej rodiny a hereckej kariéry. V auguste 2022 Dominiku Morávkovú nahradila herečka a speváčka Sára Polyáková.
Vznik.
Zoskupenie S Hudbou Vesmírnou vzniklo v roku 2015 ako voľné pokračovanie predchádzajúcej kapely Hidden Road.
Cesta III. triedy 3456 (Slovensko)

Cesta III. triedy číslo 3456 ("III/3456", staré číslo "III/0545002") je cesta III. triedy na Slovensku v okrese Prešov. Jej celková dĺžka je .
Priebeh.
Cesta začína za východným koncom obývanej časti obce Kapušany križovatkou s cestou II. triedy 545. Na tejto križovatke cesta stúpa a prechádza sa do zhruba úseku mimo obce, kde je povolená rýchlosť 90km/h. Cesta pokračuje v obci Podhorany, kde plynulo prechádza do obce Chmeľovec. Za Chmeľovcom nasleduje úsek s povolenou rýchlosťou 90km/h, ktorý končí vstupom do obce Šarišská Trstená. Cesta plynulo prechádza do krátkeho úseku v obci Proč, kde sa nachádza križovatka s cestou III. triedy 3457, ktorá vedie severnejšie do osídlenej časti obce. Na tejto križovatke cesta pokračuje východne a pár metrov za ňou obec končí. Za obcou potom nasleduje približne 1 km úsek cesty až kým nevchádza do obce Pušovce, kde sa po križovatke s III/3466 stáča vľavo, čiže severnejšie. Za obcou potom nasleduje 2,2km úsek, kde končí napojením sa na cestu I. triedy 21. V tomto úseku je cesta v najhoršom stave približne 1km, ktorý spadá pod katastrálne územie Pušovce. Zvyšný úsek, ktorý patrí obci Chmeľov je vo výbornom stave.
Cesta bola otvorená pri príležitosti 20. výročia SNP v lete 1964.
Emžská depeša

Emžská depeša bola telegrafická správa pruského kráľa Viliama I. o priebehu jednaní kráľa s francúzskym vyslancom, grófom Benedettim, odoslaná dňa 13. júla 1870.
Vyslanec kráľa oslovil pri prechádzke v kúpeľoch Bad Ems a požiadal ho, aby sa zaviazal, že už žiadny z Hohenzollernovcov sa nebude uchádzať o španielsky trón. Depeša bola adresovaná pruskému ministerskému predsedovi Ottovi von Bismarckovi, ktorý text depeše upravil, aby vyznieval urážlivo voči Francúzsku, a dal ju publikovať. Bismarckovým cieľom bolo podnietiť Francúzsko k akcii proti Prusku. Tento cieľ dosiahol 19. júla 1870, kedy Francúzsko vyhlásilo Prusku vojnu.
Barania škára

Barania škára () je sedlo medzi severozápadným a juhovýchodným vrcholom Baraních rohov vo Vysokých Tatrách. Na obidve strany spadajú z neho mohutné žľaby do Malej Studenej doliny a do Baranej dolinky.
Názov.
Vytvoril ho Arno Puškáš a v poľskom preklade Barania Szczerba W. H. Paryski.
Turistika.
Barania škára je dostupná po výstupe na vrchol Baraních rohov s horským vodcom.
Zoznam častí seriálu Mr. Robot

Mr. Robot je americký televízny seriál. Vysielal sa od 24. júna 2015 do 22. decembra 2019 na stanici USA Network. Tvorcom seriálu je Sam Esmail. Seriál sleduje Elliota Aldersona (Rami Malek), špecialistu na počítačovú bezpečnosť a hackera, ktorý trpí sociálnou fóbiou a klinickou depresiou. Elliota naverbuje povstalecký anarchista, známy ako Mr. Robot (Christian Slater), aby sa pridal k jeho skupine hacktivistov, ktorej poslaním je zmazať všetky dlhy útokom na obrovský konglomerát E Corp.
Poznámky.
Názvy častí prvej série majú koncovku rôznych typov video formátu. Názvy častí druhej série majú koncovku rôznych typov šifrovania.
Názvy častí tretej série sú vo forme rôznych počítačových súborov spolu s koncovkou, pričom posledná časť nesie názov vo forme príkazu „shutdown -r“.
Názvy prvých desiatich častí štvrtej série sú stavové kódy HTTP v kategórii 4xx. Posledné dve časti boli odvysielané na USA Network po názvom „Series Finale Part 1“ a „Series Finale Part 2“. Neskôr boli odhalené názvy týchto dvoch častí, t.j. „whoami“ a „Hello, Elliot“.
Baštové sedlo

Baštové sedlo (, , ) je prvé sedlo v juhovýchodnom ramene Hlinskej veže, medzi ňou a severným vrcholom Veľkej capej veže vo Vysokých Tatrách. Západná stena Baštového sedla sa zvažuje do hornej časti Mlynickej doliny, východná stena do Satanej dolinky v Mengusovskej doline. Je to úzke a hlboké sedlo. Do Satanej dolinky z neho spadá strmý komín tretieho stupňa horolezeckej obťažnosti. Neveľké platne zľadovateného snehu tu pretrvávajú až do neskorého leta.
Prvovýstupy.
Táto horolezecká cesta sa dá porovnať čo do stupňa obťažnosti výstupu na Žabieho koňa. Günter Oskar Dyhrenfurth, ktorý v roku 1907 prešiel so spoločníkom z Capích veží cez Baštové sedlo na Hlinskú vežu nazval sedlo modelovým príkladom tatranskej štrbiny.
Turistika.
Výstup je možný len s horským vodcom.
Mr. Robot – 1. séria

Prvá séria televízneho seriálu "Mr. Robot" sa vysielala na stanici USA Network od 24. júna 2015 do 2. septembra 2015. Prvú sériu tvorí 10 epizód. Tvorcom seriálu je Sam Esmail, ktorý zároveň napísal scenár k piatim častiam a zrežíroval tri.
Časti.
 Posledná časť bola odvysielaná o týždeň neskôr, ako bolo pôvodne plánované (26. august 2015), keďže v časti sa nachádza scéna podobná udalostiam v Roanoke, kde sa v rovnaký deň stala vražda.
Basketbal na Bolivarianských hrách 2017

Basketbal na Bolivarianských hrách 2017 bol basketbalový turnaj v rámci multišportového podujatia Bolivarianských hier 2017. Konal sa v meste Santa Marta, v Kolumbii v dňoch od 12. do 23. novembra 2017, za účasti 5 mužských a 6 ženských tímov. Mužský turnaj tvorili družstvá do 19 rokov. Basketbalový turnaj sa na hrách organizuje od začiatku konania hier, doteraz nikdy na hrách nechýbal a toto bolo jeho 18. vydanie. Zápasy sa odohrali v aréne "Coliseo Mayor" v športovom komplexe Parque Deportivo Bolivariano. 
V mužskej kategórii získala titul domáca , ktorá vo finálovom stretnutí zvíťazila nad . U žien zvíťazila rovnako , keď vo finále vyhrala nad .
Lovča (rozlišovacia stránka)

Lovča môže byť:
Stéla (rozlišovacia stránka)

Stéla môže byť:
Batizovská priehyba

Batizovská priehyba () je sedlo medzi Gerlachovským štítom a Gerlachovskou vežou vo Vysokých Tatrách. Jeho strmé zrázy spadajú do Batizovskej doliny. Týmto smerom spadá do doliny "Batizovský žľab" (). Jeho zráz je zabezpečený umelými pomôckami a býva označovaný ako Batizovská próba.
Názov.
Je odvodený od polohy nad Batizovskou dolinou.
Prvovýstupy.
Nie sú písomne doložené. Pravdepodobne cez sedlo prešli prví návštevníci Gerlachovského štítu.
Turistika.
Sedlo je pre turistov prístupné len s horským vodcom.
Belasé sedlo

Belasé sedlo (, , ) je najnižšia tesná depresia medzi Belasou vežou a Malým Kolovým štítom vo Vysokých Tatrách.
Názov.
Vyplýva zo skutočnosti, že sedlo leží pod Belasou vežou. Belasá veža je pomenovaná podľa Belasého plesa.
Turistika.
Do sedla nevedie turistická cesta.
Keratín

Keratíny je súhrnné označenie pre všetky bielkoviny, ktoré tvoria intermediárne filamentum, majú určité fyzikálno-chemické vlastnosti a sú tvorené v epiteloch ľubovoľných stavovcov (a žiadnych iných organizmov). Niekedy sa ako synonymné označenie používa názov rohovina (hovorovo alebo zastarane: roh), ale rohovina je skôr organická látka tvorená primárne keratínom (t. j. keratín a prímesi). 
Charakteristika.
Keratíny patria medzi fibrilárne bielkoviny (skleroproteíny) (a teda aj medzi jednoduché bielkoviny). Sú nerozpustné vo vode a v roztokoch solí . Keratíny obsahujú uhlík, vodík, dusík, kyslík a okrem toho 1,5 - 4,5 % síry (a to v aminokyseline cystín), ktorá medzi makromolekovými reťazcami vytvára tzv. cystínové mostíky. 
Výskyt.
V prírode sú hojne rozšírené, vyskytujú sa ako podstatná súčasť:
Ramphastos

Ramphastos (staršie: "Rhamphastos"), po slovensky tukan, je rod z čeľade tukanovité.
Pteroglossus

Pteroglossus, po slovensky arasari alebo staršie tukan, je rod z čeľade tukanovité.
Arasari

Arasari môže byť:
Tukaník

Tukaník môže byť:
Andigena

Andigena, po slovensky tukaník (staršie: tukan, arasari), je rod z čeľade tukanovité.
Selenidera

Selenidera, po slovensky tukaník (staršie: tukan, arasari), je rod z čeľade tukanovité.
Aulacorhynchus

Aulacorhynchus, po slovensky tukaník (staršie: tukan, arasari), je rod z čeľade tukanovité.
Mr. Robot – 2. séria

Druhá séria televízneho seriálu "Mr. Robot" sa vysielala na stanici USA Network od 13. júla 2016 do 21. septembra 2016. Druhé sériu tvorí 12 epizód, čo je o 2 viac ako má prvá séria. Tvorcom seriálu je Sam Esmail, ktorý zároveň všetky časti tejto série zrežíroval a napísal scenár k siadmym častiam.
Daň z nehnuteľností (Slovensko)

Daň z nehnuteľností je daň, ktorá sa platí mestu alebo obci a upravuje ju zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Nadväzuje naň aj zákon č.563/2009 Z.z. o správe daní - tzv. daňový poriadok. 
Podľa zákona sú 3 druhy dane z nehnuteľností:
Daňové priznanie k dani z nehnuteľností sa odovzdáva na tom mestskom či obecnom úrade, v ktorého katastri sa prihlasovaná nehnuteľnosť nachádza.
Ihla v Ostrve

Ihla v Ostrve (, , ) je strmá skalná ihla v najvyššej časti západných zrázov Ostrvy, v skalnom rebre, ktoré vyrastá spod štítového bloku Zadnej Ostrvy vo Vysokých Tatrách. Od Ostrvy je oddelená Vyšným sedielkom pod Ostrvou.
Názov.
Pomenovaná bola podľa polohy a tvaru. Nemecký a maďarský názov je podľa neznámej Alžbety, možno partnerky alebo manželky niektorého z prvých horolezcov, ktorí na ňu vystúpili.
Voľba prezidenta Českej republiky v roku 2018

Voľba prezidenta Českej republiky v roku 2018 sú druhé priame voľby prezidenta Česka. Voľbu vyhlásil predseda Senátu na 12. a 13. januára 2018. Druhé kolo volieb sa uskutočnilo 26. a 27. januára 2018, stretli sa v ňom Miloš Zeman s Jiřím Drahošom. Voľby pri účasti 66,60% (tretej najvyššej z českých volieb) vyhral Miloš Zeman so ziskom 51,36% hlasov.
Harmonogram.
Kandidačné listiny je potreba odovzdať na ministerstvo vnútra 66 dní pred voľbami, čiže do 7. novembra 2017. Súčasťou sú mená podporujúcich 20 poslancov, 10 senátorov alebo petícia s minimálne 50 000 podpismi od občanov. Ministerstvo vnútra zverejní prijatých kandidátov 24. novembra 2017. Prvé kolo volieb prebehne 12. a 13. januára 2018, prípadné druhé kolo 26. a 27. januára 2018.
Kandidáti.
Oficiálnymi kandidátmi, ktorí odovzdali kandidačné listiny na ministerstvo vnútra a deklarujú 50 000 občianskych podpisov boli vedec a bývalý predseda Akadémie vied Českej republiky Jiří Drahoš, textár a podnikateľ Michal Horáček, strategický analytik Josef Toman a súčasný prezident Českej republiky Miloš Zeman. Dostatok poslaneckých podpisov mali bývalý šéf Škoda Auto Vratislav Kulhánek, prezident Asociácie obranného a bezpečnostného priemyslu Jiří Hynek a predseda politickej strany Rozumní Petr Hannig. Riaditeľ agentúry STEM Pavel Fischer, lekár Marek Hilšer a bývalý predseda vlády a ODS Mirek Topolánek boli podporovaní senátormi.
Systém voľby prezidenta Českej republiky.
Prezident sa v Česku volí dvojkolovým väčšinovým systémom. Kandidáti sa stretnú v prvom kole. Ak jeden získa nadpolovičnú väčšinu hlasov, vyhráva. V opačnom prípade postupujú dvaja najsilnejší kandidáti do druhého kola. Viťazom sa stáva ten, ktorý dosiahne viacej hlasov. Prezident sa volí priamo na 5 rokov. Prvým priamo zvoleným prezidentom Českej republiky je Miloš Zeman, ktorý vyhral prvú priamu voľbu roku 2013.
O kandidatúru sa môže uchádzať každý svojprávny občan, ktorý dosiahol 40 rokov. Volieb sa nesmie zúčastniť ten, kto bol potrestaný za vlastizradu alebo hrubé porušenie ústavy a ústavného poriadku. Prezident môže byť zvolený maximálne na dve volebné obdobia. Priama voľba prezidenta ČR je tajná.
Prieskumy a volebné preferencie.
Prieskumy po oznámení kandidatúr:
Hatala

Hatala môže byť:
Čenkovička (prírodná pamiatka)

Čenkovička je prírodná pamiatka ev. č. 1500. Nachádza sa v lokalite Bystřec a Čenkovice v okrese Ústí nad Orlicí. Územie spravuje AOPK ČR.
Ochrana.
Predmetom ochrany sú lúky v údolí meandrujúceho toku Čenkovičky, bohatá lokalita bledule jarnej.
Kvalifikácia na Majstrovstvá Európy v basketbale žien 2019

Kvalifikácia na Majstrovstvá Európy v basketbale žien 2019 bola kontinentálna kvalifikácia v basketbale žien na Majstrovstvá Európy 2019, ktorú organizuje Európska basketbalová federácia (FIBA Europe). Zúčastnilo sa jej 32 družstiev, ktoré súťažili o 14 postupových miest na záverečný turnaj v ôsmich kvalifikačných skupinách. Postúpili z nej víťazi skupín a 6 najlepších družstiev z druhých miest. Kvalifikácia prebiehala od 11. novembra 2017 do 21. novembra 2018. 
Priamy postup.
Priamo postúpili iba družstvá hostiteľských krajín:
Nasadenie do výkonnostných košov.
FIBA Europe nasadila pred žrebovaním do skupín, ktoré prebehlo 4. júla 2017, družstvá do výkonnostných košov podľa ich umiestnenia v predchádzajúcej kvalifikácii a na finálovom turnaji ME 2017.
Pozn.: Číslo v zátvorke udáva umiestnenie vo svetovom rebríčku FIBA k augustu 2017.
Danica Roemová

Danica Roemová (; * 30. september 1984, Prince William County, Virgínia, USA) je americká novinárka a politička Demokratickej strany zo severnej Virgínie. Vo voľbách v novembri 2017 bola zvolená do parlamentu štátu Virgínia (Virginia House of Delegates). Demokratickú primárku vyhrala 13. júna 2017 a všeobecné voľby 7. novembra 2017. Stala sa prvou otvorene trans osobou zvolenou a so začatým mandátom v legislatívnej komore na úrovni federálneho štátu v Spojených štátoch.
Detstvo a vzdelanie.
Roemová sa narodila a vyrastala v Prince William County, Virgínia, jej rodičmi boli Marian a John Paul Roem. Jej otec spáchal samovraždu keď mala tri roky a starý otec z matkinej strany jej ho nahradil. Roemová študovala žurnalistiku na St. Bonaventure University v štáte New York. Po absolvovaní sa presťahovala späť do Virgínie.
Kariéra.
Roemová deväť rokov pracovala ako hlavná reportérka pre "Gainesville Times" a "Prince William Times." Sedemkrát získala ocenenia od Virginia Press Association.
Voľby 2017.
Roemová kandidovala v 13. okrsku za Demokratickú stranu do Virginia House of Delegates vo voľbách v novembri 2017. Jej protikandidátom bol republikán Bob Marshall, ktorý okrsok reprezentoval predošlých 25 rokov. Marshall sám seba označil za „hlavného virgínskeho homofóba“.
Svoju kandidatúru Roemová ohlásila v januári 2017. Medzi 1. aprílom a 1. júnom získala 1 064 finančných darov pod 100 USD, po Chrisovi Hurstovi druhé najvyššie množstvo. Volebný program založila na riešení ekonomických a dopravných problémov, medzi inými sľubom opraviť štátnu cestu 28.
V auguste 2017 dostala oficiálnu podporu od Human Rights Campaign (HRC). V októbri 2017 ju oficiálne podporil bývalý viceprezident Joe Biden.
V septembri 2017 publikovala video s názvom „Just Who I Am“ v ktorom reaguje na odmietnutie debaty a oslovovania v ženskom rode zo strany protikandidáta. Vo videu tvrdí: „V krajine existujú milióny trans ľudí a všetci si zaslúžime zastúpenie vo vláde“.
Osobný život.
Svojím trans coming outom prešla v roku 2013, tranzíciu začala v predošlom roku. Svoje meno si úradne zmenila v roku 2015.
Je speváčkou heavy metalovej kapely Cab Ride Home.
Biela lávka

Biela lávka (, , ) je široké sedlo medzi Malou zbojníckou vežou a Ostrým štítom vo Vysokých Tatrách. Je to najhlbšia depresia hlavného hrebeňa Vysokých Tatier medzi Ostrým štítom a Širokou vežou. Pod jeho strmými zrázmi sa na juhu nachádza Veľká Studená dolina a na severe Javorová dolina.
Názov.
Meno ovplyvnila farba vodou vymletých suťových lavíc zo strany Veľkej Studenej doliny. Rovnaký význam, majú poľské, nemecké a maďarské názvy.
Turistika.
Do sedla nevedie turistická značka.
Čenkovička

Čenkovička môže byť:
Hádzaná na Bolivarianských hrách 2017

Hádzaná na Bolivarianských hrách 2017 bol hádzanársky turnaj v rámci multišportového podujatia Bolivarianských hier 2017. Konal sa v meste Santa Marta, v Kolumbii v dňoch od 20. do 24. novembra 2017, za účasti 5 mužských a 6 ženských tímov. Hádzanársky turnaj sa na hrách organizuje iba od hier v roku 2013 a toto bolo jeho 2. vydanie. Zápasy sa odohrali v aréne "Coliseo Menor" v športovom komplexe Parque Deportivo Bolivariano, v ktorej sa organizovala aj súťaž v gymnastike. 
V mužskej kategórii zvíťazilo , ktoré sa v jedinej hranej skupine umiestnilo pred domácou . U žien obhájil titul , ktorý sa bez straty bodu umiestnil v skupine pred .
Synkopa (hudba)

Synkopa je v hudbe rytmický útvar, pri ktorom prízvuk pripadá namiesto ťažkej doby na ľahkú dobu. Väčšinou vzniká presunutím prízvuku ligatúrou z prvej (prízvučnej) doby taktu na poslednú (neprízvučnú) dobu predchádzajúceho taktu.
Synkopy sa v hudbe používajú hlavne na jej ozvláštnenie a upútanie pozornosti poslucháča. Sú použité v klasickej hudbe, ale aj v moderných žánroch ako ragtime, džez, rap, reggae a dubstep.
V slovenských ľudových piesňach sa často vyskytujú aj nepravé synkopy, tvorené touto kombináciou ♪♩♪. V takejto situácii prízvuk na prvej dobe taktu ostáva, iba zloženie rytmických hodnôt pripomína tvar synkopy.
Rigelský tunel

Rigelský tunel je 139,05 metrov dlhý železničný tunel na trati číslo 037 spájajúcej Liberec so Zawidówom v Poľsku. Je umiestnený medzi traťovými kilometrami 189,249 a 189,388. Nachádza sa medzi stanicami Frýdlant v Čechách a Minkovice. Pôvodne bol síce plánovaný pre dve koľaje, avšak je v ňom vybudovaná len jedna koľaj. V smere na Minkovice za ním bezprostredne nadväzuje most cez rieku Smědá. V tuneli sa nachádzajú dva záchranné výklenky. Celý tunel je vymurovaný zo žulových kvádrov a čelné múry portálov sú z kamenného muriva. Portálové vence sú tvorené hrubo opracovanými bosovanými kvádrami. Do prevádzky bol uvedený v roku 1855.
Vláda Českej republiky na svojom zasadnutí konanom 8. októbra 2014 schválila návrh investícií, podľa ktorého sa má tunel zrekonštruovať za čiastku 40 mil Kč. Táto oprava prebieha v druhej polovici roku 2015. Začala 1. augusta a skončiť by mala 27. novembra toho roku. Počas nej obnovou prešli aj železničný spodok a zvršok, železničné mosty a železničný prejazdy. Vykonané úpravy by mali zvýšiť kvalitu osobnej prepravy po tejto trati.
Volejbal na Bolivarianských hrách 2017

Volejbal na Bolivarianských hrách 2017 bol volejbalový turnaj v rámci multišportového podujatia Bolivarianských hier 2017, ktoré hostilo mesto Santa Marta. Konal sa v meste Ciénaga, v Kolumbii v dňoch od 12. do 23. novembra 2017, za účasti 8 mužských a 5 ženských tímov. Oba turnaje, mužský i ženský, tvorili družstvá do 23 rokov. Volejbalový turnaj sa na hrách organizuje od začiatku konania hier a toto bolo jeho 17. vydanie. Zápasy sa odohrali v aréne Coliseo Monumental de Ciénaga (alebo tiež "Coliseo Municipal"). 
V mužskej kategórii získala titul , ktorá vo finálovom stretnutí zvíťazila nad . U žien zvíťazila , ktorá sa v jedinej hranej skupine umiestnila pred a domácou .
Výsledky.
Muži.
Základné skupiny.
Skupina 1.
&lt;br&gt;
Skupina 2.
&lt;br&gt;
Play-off.
&lt;br&gt;
Ženy.
&lt;br&gt;
Irene Cara

Irene Cara Escalera (* 18. marec 1959, Bronx, New York, New York, USA – † 25. november 2022, Florida, USA) bola americká herečka, popová, R&amp;B a disco speváčka a hudobná skladateľka. Preslávila sa predovšetkým rolou Coco vo filme "Fame" od režiséra Alana Parkera (1980) a piesňou „What a Feeling (Flashdance)“, ktorá v roku 1983 kraľovala svetovým hitparádam.
Tatiana Zachar Podolinská

Mgr. Tatiana Zachar Podolinská, PhD. (* 24. február 1972, Šaľa) je slovenská etnologička, od roku 2012 riaditeľka Ústavu etnológie a sociálnej antropológie SAV. Dlhodobo sa venuje problematike Rómov na Slovensku. V súčasnosti sa zaoberá tiež ľudovou religiozitou, religiozitou Rómov, náboženskou ikonografiou a európskymi mytológiami.
Životopis.
V rokoch 19911997 študovala históriu, filozofiu a religionistiku na Filozofickej fakulte Univerzity Komenského v Bratislave.
V rokoch 1995 a 1996 vyučovala na strednej škole. V roku 1996 začala pracovať na Ústave etnológie SAV, kde sa venovala projektovej činnosti. Od svojho nástupu na pracovisko sa stala vedúcou, ale aj participantkou na viacerých medzinárodných, ale aj domácich projektoch. Počas obdobia 1997 a 2013 pracovala v "Slovenskom národopise", kde zastávala funkciu výkonnej redaktorky.
Svoj výskum realizovala na Slovensku, v Taliansku, Francúzsku, Švédsku, v Mexiku a Guatemale. Od roku 1998 priebežne prednáša na Masarykovej univerzite v Brne a pravidelne na Filozofickej fakulte Univerzity Komenského v Bratislave.
Softbal na Bolivarianských hrách 2017

Softbal na Bolivarianských hrách 2017 bol softbalový turnaj v rámci multišportového podujatia Bolivarianských hier 2017. Konal sa v meste Santa Marta, v Kolumbii v dňoch od 12.16. novembra 2017, za účasti 5 ženských tímov. Pôvodne sa mal zúčastniť aj obhajca prvenstvadružstvo Dominikánskej republiky. Softbalový turnaj, ktorý organizuje Juhoamerická softbalová konfederácia (CONSURSA), sa na hrách organizuje iba od hier v roku 1970 a toto bolo jeho 10. vydanie. Zápasy sa odohrali na štadióne "Estadio de sóftbol" v športovom komplexe Parque Deportivo Bolivariano. 
Titul získala , ktorá vo finálovom stretnutí zvíťazila nad domácou . 
Účastníci.
Pozn: Číslo v zátvorke udáva umiestnenie vo svetovom rebríčku WBSC v roku 2017.
Dulovo

Dulovo môže byť:
Eva Kowalská

PhDr. Eva Kowalská DrSc. (* 17. august 1955) je slovenská historička, od roku 1983 pracovníčka Historického ústavu Slovenskej akadémie vied. Zaoberá sa cirkevnými a kultúrnymi dejinami raného novoveku.
Vzdelanie.
V roku 1979 absolvovala Filozofickú fakultu Univerzity Komenského v odbore história-filozofia s diplomovou prácou "Ľudové školstvo v Bratislavskej stolici v r. 1771". V rokoch 1979 až 1983 bola na fakulte internou ašpirantkou. Titul Kandidát vied získala v roku 1985 prácou "Vznik a vývoj systému ľudového školstva na Slovensku koncom 18. a na začiatku 19. storočia".
Slovenská akadémia vied.
V Historickom ústave Slovenskej akadémie vied pôsobí od roku 1983. V rokoch 1995 až 2002 bola vedúcou oddelenia 19. storočia. Od roku 1996 je členkou Vedeckej rady Historického ústavu SAV a od roku 2002 členkou Kolégia SAV pre kultúrno-historické vedy. Členkou redakčnej rady "Historického časopisu" je od roku 1997 a od roku 2001 tiež časopisu "História. Revue o dejinách a spoločnosti". V roku 2002 získala DrSc. dielom "Evanjelické a.v. spoločenstvo v 18. storočí"
Dielo.
Medzi jej diela patria:
Lupkovský tunel

Lupkovský tunel je železničný tunel medzi Palotou a Łupkówom na trati Michaľany – Łupków.
História.
Pri zabezpečovaní obrany Rakúsko-Uhorska ako aj jeho správe bolo dôležité zabezpečiť komunikácie na presun tovaru i vojakov. Po rozbehnutí výstavby železníc bola jednou z priorít výstavba trate do Haliča. Z Tiskej železnice bola trať vedená Východoslovenskou nížinou severným smerom cez Trebišov a Humenné do Medzilaboriec. Karpatský hrebeň trať prekonávala údolím Vydranky a popod Lupkovský priesmyk do osady Stary Łupków v Haliči. Veľké prevýšenie si vyžadovalo budovať trať s výrazným stúpaním po úbočí vrchov a najvyššiu časť hrebeňa prekonáva 461 metrov dlhým tunelom.
Pôvodne mal mať až 750 metrov a 20 m hlboké zárezy. Nedostatočný prieskum a príprava, rovnako ako odľahlosť lokality mimo sídiel spôsobili výrazne pomalšie napredovanie a tak práve tunel bol posledným nedobudovaným úsekom celej trate do Przemyśla. V rokoch 18821920 bola celá trať dvojkoľajná, po vzniku samostatných štátov sa dopravné toky zo severojužného smeru zmenil na východozápadný a využitie trate bolo razom minimálne.
Počas I. svetovej vojny bol v zime 1914 tunel zavalený ustupujúcou rakúsko-uhorskou armádou, v roku 1939 bol znefunkčnený poľskými ženistami, brániacimi prístup do krajiny Nacistom. Práve Nemci v roku 1943 tunel opravili a využívali trať na prepravu vojenskej techniky na východný front. Pred postupujúcou Červenou armádou však tunel o rok neskôr opäť odpálili a zneprejazdnili. Sovietska armáda v priebehu krátkeho času vybudovala trať sedlom, čím umožnila zásobovanie postupujúcich jednotiek. Trať s tunelom bola v plnom rozsahu obnovená v novembri 1946 a pre dopravu slúžila až do roku 1977, kedy bola ukončená osobná a v roku 1988 aj nákladná preprava. Po rekonštrukcii v rokoch 199596 bola obnovená aj doprava.